CELEX: 22021D2175
Language: fi
Date: 2021-11-26 00:00:00
Title: AKT–EU-suurlähettiläskomitean päätös N:o 3/2021, annettu 26 päivänä marraskuuta 2021, AKT–EU-kumppanuussopimuksen 95 artiklan 4 kohdan mukaisten siirtymävaiheen toimenpiteiden hyväksymisestä annetun AKT–EU-suurlähettiläskomitean päätöksen N:o 3/2019 muuttamisesta [2021/2175]

9.12.2021   
               
               
                  FI
               
               
                  Euroopan unionin virallinen lehti
               
               
                  L 441/3
               
            
         AKT–EU-SUURLÄHETTILÄSKOMITEAN PÄÄTÖS N:o 3/2021,
         annettu 26 päivänä marraskuuta 2021,
         AKT–EU-kumppanuussopimuksen 95 artiklan 4 kohdan mukaisten siirtymävaiheen toimenpiteiden hyväksymisestä annetun AKT–EU-suurlähettiläskomitean päätöksen N:o 3/2019 muuttamisesta [2021/2175]
         AKT–EU-SUURLÄHETTILÄSKOMITEA, joka
         ottaa huomioon Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välisen kumppanuussopimuksen (1) ja erityisesti sen 15 artiklan 4 kohdan ja 16 artiklan 2 kohdan yhdessä sen 95 artiklan 4 kohdan kanssa,
         sekä katsoo seuraavaa:
         
                     (1)
                  
                  
                     Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välinen kumppanuussopimus, jäljempänä ’AKT-EU-kumppanuussopimus’, allekirjoitettiin Cotonoussa 23 päivänä kesäkuuta 2000 ja astui voimaan 1 päivänä huhtikuuta 2003. AKT–EU-suurlähettiläskomitean päätöksen N:o 3/2019 (2), jäljempänä ’siirtymävaiheen toimenpiteitä koskeva päätös’, mukaisesti sitä on määrä soveltaa 30 päivään marraskuuta 2021.
                  
               
                     (2)
                  
                  
                     AKT–EU-kumppanuussopimuksen 95 artiklan 4 kohdan ensimmäisen alakohdan mukaisesti neuvottelut uuden AKT–EU-kumppanuussopimuksen, jäljempänä ’uusi sopimus’, tekemiseksi aloitettiin syyskuussa 2018. Uusi sopimus ei ole valmis sovellettavaksi nykyisen oikeudellisen kehyksen voimassaolon päättymispäivään eli 30 päivään marraskuuta 2021 mennessä. Sen vuoksi on tarpeellista tarkistaa siirtymävaiheen toimenpiteitä koskevaa päätöstä, jotta AKT–EU-kumppanuussopimuksen määräysten soveltamista voidaan jatkaa edelleen.
                  
               
                     (3)
                  
                  
                     AKT–EU-kumppanuussopimuksen 95 artiklan 4 kohdan toisessa alakohdassa määrätään, että AKT–EU-ministerineuvosto hyväksyy siirtymävaiheen toimenpiteet, joita mahdollisesti tarvitaan ennen kuin uusi sopimus on tullut voimaan.
                  
               
                     (4)
                  
                  
                     AKT–EU-ministerineuvosto siirsi AKT-EU-kumppanuussopimuksen 15 artiklan 4 kohdan nojalla 23 päivänä toukokuuta 2019 AKT–EU-suurlähettiläskomitealle toimivallan hyväksyä siirtymävaiheen toimenpiteet (3).
                  
               
                     (5)
                  
                  
                     Sen vuoksi on aiheellista, että AKT–EU-suurlähettiläskomitea hyväksyy AKT–EU-kumppanuussopimuksen 95 artiklan 4 kohdan nojalla päätöksen siirtymävaiheen toimenpiteitä koskevan päätöksen muuttamisesta AKT–EU-kumppanuussopimuksen määräysten soveltamisen jatkamiseksi 30 päivään kesäkuuta 2022 saakka tai kunnes unionin ja AKT-valtioiden välinen uusi sopimus tulee voimaan tai uuden sopimuksen väliaikainen soveltaminen alkaa, sen mukaan, mikä ajankohdista on aikaisin.
                  
               
                     (6)
                  
                  
                     AKT–EU-kumppanuussopimuksen määräysten soveltamista jatketaan unionin ja sen jäsenvaltioiden sekä AKT-valtioiden välisten suhteiden jatkuvuuden ylläpitämiseksi. Näin ollen näitä muutettuja siirtymätoimenpiteitä ei ole tarkoitettu AKT–EU-kumppanuussopimuksen 95 artiklan 3 kohdan mukaista sopimuksen muuttamista varten,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Korvataan AKT–EU-suurlähettiläskomitean päätöksen N:o 3/2019 1 artiklassa ilmaus ”30 päivään marraskuuta 2021” ilmauksella ”30 päivään kesäkuuta 2022”.
         
         
            2 artikla
            Tämä päätös tulee voimaan 1 päivänä joulukuuta 2021.
         
         
            Tehty Brysselissä 26 päivänä marraskuuta 2021.
            
               
                  AKT–EU-ministerineuvoston puolesta
               
               
                  AKT–EU-suurlähettiläskomitean puolesta
               
               
                  Puheenjohtaja
               
               Iztok JARC
            
         
         
            (1)  EYVL L 317, 15.12.2000, s. 3. AKT–EY-kumppanuussopimusta muutettiin Luxemburgissa 25 päivänä kesäkuuta 2005 allekirjoitetulla sopimuksella (EUVL L 209, 11.8.2005, s. 27) ja Ouagadougoussa 22 päivänä kesäkuuta 2010 allekirjoitetulla sopimuksella (EUVL L 287, 4.11.2010, s. 3).
         
            (2)  AKT–EU-suurlähettiläskomitean päätös N:o 3/2019, annettu 17 päivänä joulukuuta 2019, AKT–EU-kumppanuussopimuksen 95 artiklan 4 kohdan mukaisten siirtymävaiheen toimenpiteiden hyväksymisestä (EUVL L 1, 3.1.2020, s. 3).
         
            (3)  AKT–EU-ministerineuvoston päätös N:o 1/2019, annettu 23 päivänä toukokuuta 2019, toimivallan siirtämisestä AKT–EU-suurlähettiläskomitealle tehdä päätös siirtymävaiheen toimenpiteiden hyväksymisestä AKT–EU-kumppanuussopimuksen 95 artiklan 4 kohdan nojalla (EUVL L 146, 5.6.2019, s. 114).